Cele mai multe sosiri ale turiștilor străini cazați in structurile de primire turistică cu funcțiuni de cazare au provenit din Germania (261.700), Israel (220.400), Italia (184.200), Franța (132.600), Ungaria (125.100). Sosirile vizitatorilor străini în România, înregistrate la punctele de frontieră, au fost în primele nouă luni de anul acesta de 9,79 milioane, în creștere cu 23,5% față de aceeași perioadă de anul trecut.